כמה מצלמות נכללות ב-L16?
16
המצלמה המרשימה הזו שאתם רואים כאן למעלה היא L16, המצלמה החדשה של Light והיא כוללת 16 מצלמות. למרות שגוף המצלמה לא גדול בהרבה מסמארטפון ממוצע, הרי שעל פי החברה שמייצרת אותה, היא אמורה לספק תמונות באיכות של מצלמת DSLR. בין העדשות הרבות שנמצא במצלמה, ניתן למנות 6 עדשות טלפוטו 150 מ"מ עם מפתח צמצם f/2.4, עוד 5 עדשות 70 מ"מ עם מפתח צמצם f/2.0 לטווח צילום בינוני, ו-5 עדשות 28 מ"מ רחבות עם מפתח צמצם f/2.0. המעבד הראשי של המצלמה יעבד את התמונות שיצלמו המצלמות השונות לתמונה בגודל 52 מגה-פיקסל. בזכות מערך העדשות תאפשר המצלמה זום אופטי X5 ותמונות טובות יותר גם בתנאי חשיכה. עוד יתרון למערך הצילום המרובה של המצלמה הוא עומק השדה. בכל פעם שתלחצו על לחצן הצילום, יצלמו 10 מצלמות במקביל, כשכל אחת מהן ממוקדת במרחק ובעצם אחר, כך שתוכלו לבחור ולשנות את המיקוד גם אחרי הצילום.
L16 כולל 16 מצלמות.